als_Latn dik_Latn sag_Latn
Koalicioni me “shtylla”
Nga Hilmi Saraçi
Mungesa e institucioneve gjatë kësaj periudhe ka pasur mjaft ndikime në jetën e qytetarit tonë si dhe në përspektiven e shtetndërtimit të Kosovës. Kjo si duket u reflektuar edhe me rastin e trevjetorit të shpalljes së pavarësisë së Kosovës sepse sikur u duken mesazhe jo të mira për ndërtimin e demokracisë dhe për funksionimin e shtetit të së drejtës në Kosovë. Kjo tani është e ditur se në zgjedhjet e 12 dhjetorit 2010 kishte parregullsi, votuesit nuk e kanë dhënë shumicën e votave asnjërës parti politike për të formuar Qeverinë e re , duke impunuar kështu një qeveri të koalicionit me vështirësira, një koalicion me “shtylla” . Në këtë fushë interesat e qytetarëve nuk janë respektuar, ato (interesat) ishin parësore dhe si të tilla kanë mbetur peng i egos dhe lakmisë personale për fuqi të individëve brenda partive politike , e në këtë rast edhe brenda institucioneve të vendit. Këtu kemi të bëjmë me paaftësinë e klasës politike dhe institucionale që të gjejnë zgjidhje për krizën e krijuar.Për këtë arsye kjo më së shumti po i dëmton qytetarët e vendit të cilët e kanë dhënë voten e tyre duke menduar se do të zgjidhen më të mirët dhe më në fund problemet dhe brengat që i kanë kapluar. Përkundrazi qytetarët tanë gjithnjë po hasin në vështirësira për të jetuar.Kulmin e të kqijave tani e ka bërë edhe ngritja e çmimeve të bukës dhe të artikujve të tjerë ushqimor. Për këto sikur kurkush nuk po interesohet…
Miratimi i bugjetit më rëndësi të veçantë
Nga kjo situatë , Kosova po e mbyllë muajin e dytë të këtij viti pa bugjet të miratuar që është ndër faktorët me rëndësi të vaçantë për ekonomonë e vendit.Premtimet e dhëna gjatë fushatës zgjedhore sikur nuk kanë mundësi të realizohen, prandaj me të drejtë qytetarët janë të papërmbajtur në kritikat e tyre . Megjithse ka pasur përpjekje për zgjidhjen e tyre, mirëpo këto sikur nuk po marrin kahe të dëshiruar për formimin e qeverisë së re. Pati mjaft takime dhe biseda ndërpartiake për formimin e qeverisë së re që do të kishte forcë për t’i zgjedhur këto probleme të grumbulluara . Më në fund pas shumë takimeve , bisedave , dilemave , angazhimeve, është arritur marrveshja për formimin e qeverisë: PDK-AKR , minoritetet dhe lista “Ibrahim Rugova”...është hequr çdo dilemë nese Behgjet Pacolli do të jetë president , kjo edhe ishte njëra nga problemet për koalicion. Ai (Behgjet Pacolli) ka bërë të ditur se AKR-ja përveç presidencës kërkon gjashtë ministri, postin e zëvendeskryeministrit dhe shtatë zëvendësministra në qeverinë e re .
Sa është i qëndrueshëm koalicioni i formuar qeveritar?
Mendoj se me rastin e formimit të koalicionit të qeverisë ka qenë i nevojshëm ndërhyrja (ndihma ) e nderkombëtarëve (ambasadorëve, sidomos amerikan) me ndikim në mënyrë që të gjendet mesi i duhur dhe i qendrueshëm për koalicion , sepse duket se partitë politike që janë pajtuar për formimin e qeverisë edhe nese e kanë bërë këtë , mendoj se ky koalicion nuk do të jetë stabil dhe i qendrueshëm , do të jetë koalicion me “shtylla”, sepse do të ketë numër të vogël përfaqësuesish në kuvend për ta realizuar pa ndonjë luhatje vendimet e marra. Përfaqësuesit e minoriteteve në këtë moment kanë një rëndësi të veçantë për koalicionin. Mandatori ka llogarit në numrin e tyre për votim pa ndonjë llogari të qendrueshëm, sepse mendoj se në të ardhshmen shumë lehtë disa nga përfaqësuesit minoritarë (por edhe të tjerë) do të ndrojnë mendjen dhe mund të mos votojnë në favor të qeverisë se formuar. Disa nga mbështetësit e Krasniqit në PDK, të cilët ishin këmbëngulës që ai (Jakup Krasniqi) të zgjidhet president i Kosovës , kanë deklaruar hapur se nuk do t’ia japin votën kandidaturës së Behgjet Pacollit, në kohën kur ajo do të dalë në kuvend për votim, prandaj Behgjet Pacolli nuk pritet që të jetë kandidat i vetëm për president të Kosovës. Në garë për këtë post ka gjasa të hyjë edhe një antar tjetër, ai i AAK-së. Siq merrët vesh nga burimet brenda kësaj partie , nënkryetari i saj, Ahmet Isufi mund të jetë i propozuar tjetër për postin e presidentit të vendit. “Aktualisht kjo ide po shqyrëtohet ndërmjet zyrëtarëve të lartë të partisë , mirëpo gjërat priten të sqarohen gjatë ditëve në vijim”… Në këtë fushë Bashkësia Ndërkombëtare është dashur ta ketë fjalën e saj udhëzuese dhe ta lehtësojë ecurinë e koalicioneve për formimin e qeverisë stabile që në të ardhshmen të zgjidhen shumë probleme të grumbulluara jetike të qytetarëvë tanë. Mendoj se Behgjet Pacolli përkundër verejtjeve dhe kritikave se nuk duhet të zgjidhet president i Kosovës, në krahasim me disa të tjerë që kanë menduar për t’u zgjedhur për president, është një zgjedhje që pranohet, sepse z. Pacolli nuk është i korruptuar dhe si biznismen i njohur nuk ka ndonjë lakmi për t’u pasuruar në kurriz të popullit, sepse ka mjaft pasuri. Ai ka ndihmuar mjaft në disa raste me rëndësi të veçantë si humanist, por edhe si lobues për njohjen e Kosovës si shtet i pavarur dhe Sovran, prandaj kto e lehtësojnë zgjidhejen e tij për president i Kosovës…Mirëpo në këtë fushë bashkëpunimi dhe përkrahja e Bashkësisë Ndërkombëtare nuk duhet të mungojë, sidomos angazhimi i Amerikës është i nevojshëm për të dalë më lehtë nga kjo situatë e krijuar. Kjo ka të bëjë më tepër me rastin e bisedimeve teknike me Serbinë, sepse në këtë fushë ka propozime dhe zera nga diplomatë nga BE që gjatë bisedave teknike të preket çështja e statusit, sidomos veriu i Mitrovicës, prandaj duhet një qeveri e fortë…
Angazhimet e pamjaftueshme të Bashkësisë Evropiane (EULEX-it)
Aktualisht Bashkimi Evropian në Kosovë përfaqësohet nga diplomati holandez Piter Fejet i cili njëkohësisht është përfaqësues Civil Ndërkombëtar. Ai u emërua Përfaqësues Special i Bashkimit Evropian në Kosovë më 4 shkurt të vitit 2008. Qe atëherë mandati i tij është vazhdua disa herë nga Këshilli i Bashkimit Evropian. Ripërtrirja e fundit e mandatit të tij është bërë kohë më parë pa specifikuar afatin. Ndonjë ndryshim nuk pritet as në Misionin Evropian për sundim të ligjit, ku siq paralajmërohet pritet që BE-ja të diskutojë edhe për përforëcimin e saj me prokuror dhe gjyqëtarë në veri të Mitrovicës. Pa ndryshim të rezolutës 1244 nuk pritet të ketë tërheqje as të misionit të UNMK-ut, ku në takimin e fundit të KS të OKB-së antarët e saj nuk kanë rënë në takord për ndonjë ndryshim eventual edhe pas mendimit të GJND-së, prandaj zëdhënsi i EULEX-it , Ane Blanksma, nuk ka dhënë detaje për veprimet e ardhshme në veri të Mitrovicës, por ka shtuar se shtimi i patrullave të pjesëtarëve të policisë evropiane tashma ka filluar. Prandaj detyrë parësore e qeverisë së re është zbatimi i kushtetutës dhe ligjit në tërë teritorin e saj, sidomos në veri ku krimi i organizuar, kontrabanda dhe anarhija gjithnjë vazhdojnë të jenë të pranishme në këtë hapsirë, Prandaj qeveria e re duhet të përqendrohet seriozisht në bisedimet teknike me Serbinë dhe t’i sqarojë me profesionalizëm dhe seriozitet çështjeje e parashtruara.
Mungesa institucionale në këtë pjesë të vendit ka ndikuar gjithashtu që disa shqiptarë dhe serbë të bashkëpunojnë si kontrabandistë. Çmimet e lira në pjesën veriore kanë bërë që shumë mitrovicas dhe të tjerë të shkojnë në atë pjesë për të blerë mallra . Urat e vogla për skaj Ibrit çdo pesë deri në dhjetë minuta frikuentohen me banorë të jugut të Mitrovicës të cilët me karroca dhe bicikleta blejnë mallra në pjesën veriore , ku çmimet janë përgjymsë më të lira sesa në jug . E njëjta gjë ndodhë edhe me makinat e shqiptarëve të cilat furnizohen me naftë prej 7.1 centesh në pompat të cilat janë pronë e serbëve të veriut. E kjo nuk është e tera, sepse kontrabanda në këtë pjesë të vendit tashma ka filluar të shndrrohet në njërin ndër temat kryesore të debatit të mitrovicasëve ,por edhe të qytetarëve të Kosovës të cilët pa ngurim tregojnë edhe për kamionët me mallra dhe cisterna me naftë të cilat futen nga veriu i Mitrovicës në jug dhe nuk doganjohen. Këto mallëra janë të dyshimta dhe si të tilla rrezikojnë qytetarët gjatë përdorimit të tyre . Gjithashtu qeveria e Kosovës humb me miliona…
Gjest i dobtë dhe primitive
Këto ditë ishim deshmitarë edhe të një sjellje të dobtë dhe primitive me rastinn e shenimit të përvjetorit të formimit të universitetit të Kosovës. Disa të rinjë studentë nga Vetvendosja hudhen ngjyrë të kuqe mbi rektorin e universitetit, Mujë Rugovës në shenjë të paknaqësisë ndaj disa reformave të universitetit .Kjo ishte një sjellje e dobtë dhe primitive e vetvendosjes, sepse në këtë mënyrë nuk zgjidhen problemet egsistuese në universitet dhe kudoqofshin. Rektori Mujë Rugova në këtë rast nuk u luhat dhe as nuk reagoi, qendroi si burr i menqur dhe urtak, nuk e ndërpreu fjalën por shkoi deri në fund, pa ndonjë sqarim kundërshtues dhe ofendues. Mirëpo deklarata e tij në Radio Dukagjin nuk ishte e pëlqyer… Njëherë dy veta luanin me shah. Kur njëri shkoi të shikojë lojën e tyre, njëri lojtar e kishte pyetur se cili është fitues i lojës. Pasi nuk dinte lojën e shahut, nuk shikon figurat por shikon lojtarët e shahut.Njërit prej lojtarëve i u kishin skuqur veshet , prandaj ai kishte thënë se këtij që ju kanë skuqur veshet ka humbur lojen. Prandaj lojrat politike duhet të luhen me kujdes, pa nervozë, sepse ai që ngutet dhe vepron pa ndonjë kontrollim, gjithmonë është humbës…
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn